rejauldu/bengali-wikipedia huggingface dataset:
চার্লস লুইস কেইন (; জন্ম ১২ই জানুয়ারি, ১৯৬৩) একজন মার্কিন তাত্ত্বিক ঘনপদার্থবিজ্ঞানী। তিনি মার্কিন যুক্তরাষ্ট্রের পেন্সিলভেনিয়া বিশ্ববিদ্যালয়ের পদার্থবিজ্ঞান বিভাগের ক্রিস্টোফার এইচ. ব্রাউন বিশিষ্ট অধ্যাপক। তিনি ১৯৮৫ সালে শিকাগো বিশ্ববিদ্যালয় থেকে স্নাতক উপাধি লাভ করেন এবং ১৯৮৯ সালে ম্যাসাচুসেটস ইনস্টিটিউট অভ টেকনোলজি থেকে ডক্টরেট উপাধি লাভ করে। পেন্সিলভেনিয়া বিশ্ববিদ্যালয়ের শিক্ষকবর্গে যোগদান করার আগে তিনি আইবিএম কোম্পানির টি জে ওয়াটসন গবেষণাকেন্দ্রে একজন ডক্টরেটোত্তর সহযোগী হিসেবে তাঁর বিজ্ঞ পরামর্শদাতা ম্যাথিউ পি. এ. ফিশারের সাথে কাজ করেন।  কেইন কোয়ান্টাম স্পিন হল প্রতিক্রিয়ার (আদিতে গ্রাফিন নামক পদার্থে) ঘটনাটির তাত্ত্বিক পূর্বাভাস দেয়ার জন্য পরিচিত। এই ধর্মবিশিষ্ট পদার্থগুলিকে পরবর্তীতে স্থানিকবৃত্তীয় অন্তরক নাম দেওয়া হয়।  কেইন ২০১২ সালে শৌছেং চাং ও ডানকান হালডেনের সাথে যৌথভাবে ডির‍্যাক পদক লাভ করেন। তাঁরা দ্বিমাত্রিক ও ত্রিমাত্রিক স্থানবিন্যাসগত অন্তরকসমূহের উপরে অভিনব গবেষণাকর্মের জন্য এই সম্মান লাভ করেন। ঐ বছরেই তাঁকে গণিত ও ভৌত বিজ্ঞানসমূহের ক্ষেত্রে সাইমন্স ইনভেস্টিগেটর অভিষেক দলের সদস্য (সাইমন্স ফাউন্ডেশনের নির্বাচিত তদন্তকারী গবেষক) নির্বাচিত করা হয়।Simons InvestigatorsPenn’s Charles Kane Named Simons Investigator and Awarded $500,000 Grant তিনি ২০১৩ সালে যৌথভাবে লাউরেন্স মোলেনকাম্প ও শৌছেং চাংয়ের সাথে যৌথভাবে স্থানিকবৃত্তীয় অন্তরকগুলির উপর গবেষণার জন্য পদার্থবিজ্ঞান সীমান্ত পুরস্কার লাভ করেন।  ২০১৮ সালে তিনি মার্কিন পদার্থবিজ্ঞানী ও পেন্সিলভেনিয়া বিশ্ববিদ্যালয়ের অধ্যাপক ইউজিন মেলি-র সাথে যৌথভাবে বিবিভিএ ফাউন্ডেশন জ্ঞানের সীমান্ত পুরস্কার লাভ করেন। ২০১৯ সালে আবারও এই দুইজন স্থানিকবৃত্তীয় অন্তরকসমূহের উপরে গবেষণাকর্মের জন্য মৌলিক পদার্থবিজ্ঞানে ব্রেকথ্রু পুরস্কার লাভ করেন।  তথ্যসূত্র  বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন পদার্থবিজ্ঞানী বিষয়শ্রেণী:ম্যাসাচুসেটস ইনস্টিটিউট অভ টেকনোলজির স্কুল অভ সায়েন্সের প্রাক্তন শিক্ষার্থী বিষয়শ্রেণী:পেন্সিলভেনিয়া বিশ্ববিদ্যালয়ের শিক্ষক বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:ম্যাসাচুসেটস ইনস্টিটিউট অভ টেকনোলজির প্রাক্তন শিক্ষার্থী বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:সাইমন্স ইনভেস্টিগেটর বিষয়শ্রেণী:অলিভার ই. বাকলি ঘনপদার্থবিজ্ঞান পুরস্কার বিজয়ী বিষয়শ্রেণী:ক্রিস্টোফার এইচ. ব্রাউন বিশিষ্ট অধ্যাপক বিষয়শ্রেণী:বেঞ্জামিন ফ্রাংকলিন পদক (ফ্রাংকলিন ইনস্টিটিউট) বিজয়ী
বউচি বাংলাদেশের একটি গ্রামীণ ও ঐতিহ্যবাহী খেলা।বাংলাদেশের খেলাধুলা, রশীদ হায়দার, বাংলা একাডেমী  খেলার পদ্ধতি বউচি খেলায় দুইটি দলের প্রয়োজন হয়। প্রত্যেক দলে ৮ থেকে ১০ জন করে খেলোয়াড় হলে খেলা জমে। মাঠ অথবা বাড়ির উঠোন যেখানে খুশি সেখানে এই খেলা যায়। খেলার প্রারম্ভে ২০-২৫ ফুট দূরত্বে মাটিতে দাগ কেটে দুটি ঘর তৈরি করতে হয়। দুই দলের মধ্যে যারা প্রথমে খেলার সুযোগ পায় তাদের মধ্যে থেকে একজনকে বউ বা বুড়ি নির্বাচন করা হয়। দুটি ঘরের মধ্যে একটি ঘর হবে বড়, যেখানে এক পক্ষের বউ বাদে সব খেলোয়াড় থাকবে। আর ছোট ঘরে দাঁড়াবে বউ। ছোট ঘরটিকে বউঘর বা বুড়িঘর বলে। বউয়ের বিচক্ষণতার ওপর খেলার জয় পরাজয় নির্ভর করে। খেলায় বউঘর থেকে বউকে ছুটে আসতে হবে বড় ঘরটিতে। বিপক্ষ দলের খেলোয়াড়েরা সব সময় পাহারায় থাকে যেন বউ ঘর থেকে বের হতে না পারে। বউ বাইরে এলে যদি বিপক্ষ দলের কেউ তাকে ছুঁয়ে দেয় তাহলে ওই পক্ষের খেলা শেষ হয়ে যায়।  পরবর্তীতে বিপক্ষ দল খেলার সুযোগ পায়। বড় ঘরটিতে যারা থাকে তারা দম নিয়ে বিপক্ষ দলের খেলোয়াড়দের তাড়া করে। দম নিয়ে তাড়া করলে বিপক্ষ দলের খেলোয়াড়রা দিগ্বিদিক ছুটে পালায়। তা সত্তে ও সবসময় খেয়াল রাখে বউ যেন যেতে না পারে। দম নিয়ে যাওয়া খেলোয়াড় যদি বিপক্ষ দলের কাউকে ছুঁয়ে দেয় তবে সে খেলোয়াড় মারা পড়ে। মারা পড়া খেলোয়াড় চলতে থাকা খেলায় অংশ নিতে পারে না। এভাবে বিপক্ষ দলের খেলোয়াড় মেরে বউকে বড় ঘরে ফিরে আসতে সুযোগ করে দেওয়ার চেষ্টা করতে থাকে বউয়ের সঙ্গী খেলোয়াড়েরা। বউ যদি বিনা ছোঁয়ায় বড় ঘরে চলে আসতে পারে তাহলে বিজয় অর্জন হয়। বিজয়ী দল পুনরায় খেলা শুরু করবে। যদি বউকে বিপক্ষ দল ছুঁয়ে দেয় তাহলে বিপক্ষ দল খেলার সুযোগ পাবে।  এভাবে পর্যায়ক্রমে খেলা চলতে থাকে।   তথ্যসূত্র   বিষয়শ্রেণী:বাংলাদেশের ঐতিহ্যবাহী ক্রীড়া বিষয়শ্রেণী:শিশুতোষ খেলা
হাজেরা খাতুন (জন্ম: ৩১শে জুলাই, ১৯৪৭) একজন বাংলাদেশী রাজনীতিবিদ। তিনি ২০১৪ সাল থেকে জাতীয় সংসদের সদস্য হিসেবে দায়িত্ব পালন করে আসছেন।   পটভূমি  হাজেরা খাতুন পেশায় একজন সরকারি কর্মচারী।   তথ্যসূত্র   বিষয়শ্রেণী:১৯৪৭-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী রাজনীতিবিদ বিষয়শ্রেণী:জাতীয় সংসদ সদস্য বিষয়শ্রেণী:রাজনীতিতে বাংলাদেশী নারী বিষয়শ্রেণী:বাংলাদেশের ওয়ার্কার্স পার্টির রাজনীতিবিদ বিষয়শ্রেণী:জাতীয় সংসদের মহিলা সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:বাংলাদেশী সাম্যবাদী বিষয়শ্রেণী:২১শ শতাব্দীর বাংলাদেশী নারী রাজনীতিবিদ
দ্য কনসায়েন্স অফ আ হ্যাকার ( হ্যাকার ম্যানিফেস্টো নামেও পরিচিত) হল একটি ছোট প্রবন্ধ যা 8 জানুয়ারী, 1986-এ লেখা একটি কম্পিউটার সিকিউরিটি হ্যাকার লয়েড ব্ল্যাঙ্কেনশিপ, যিনি দ্য মেন্টর হ্যান্ডেলের কাছে গিয়েছিলেন এবং হ্যাকার গ্রুপ লিজিয়নের দ্বিতীয় প্রজন্মের অন্তর্ভুক্ত ছিলেন। নিয়তি .   এটি লেখকের গ্রেপ্তারের পরে লেখা হয়েছিল, এবং প্রথমে আন্ডারগ্রাউন্ড হ্যাকার ইজিন ফ্র্যাক  -এ প্রকাশিত হয়েছিল এবং অনেক ওয়েবসাইট, সেইসাথে টি-শার্ট এবং চলচ্চিত্রগুলিতে পাওয়া যেতে পারে।  হ্যাকার সংস্কৃতির একটি ভিত্তি হিসেবে বিবেচিত,  ম্যানিফেস্টো জোর দিয়ে বলে যে হ্যাকিংয়ের একটি বিন্দু রয়েছে যা অন্য লোকেদের শোষণ বা ক্ষতি করার স্বার্থপর ইচ্ছাকে ছাড়িয়ে যায় এবং সেই প্রযুক্তিটি আমাদের দিগন্তকে প্রসারিত করতে এবং বিশ্বকে মুক্ত রাখার চেষ্টা করতে ব্যবহার করা উচিত। নিবন্ধটি লেখার জন্য তার প্রেরণা সম্পর্কে জিজ্ঞাসা করা হলে, ব্ল্যাঙ্কেনশিপ বলেছিলেন,   আমি হ্যাকিং প্রত্যাহারের মধ্য দিয়ে যাচ্ছিলাম, এবং ক্রেগ/নাইট লাইটনিং ফ্র্যাকের একটি আসন্ন সংখ্যার জন্য কিছু দরকার ছিল। আমি দ্য মুন ইজ আ হার্শ মিস্ট্রেস পড়ছিলাম এবং বিপ্লবের ধারণাটি খুব গ্রহণ করেছিল।  একটি আরও বিশিষ্ট পাবলিক ইভেন্টে, যখন তাকে গ্রেপ্তার করা এবং নিবন্ধটি লেখার প্রেরণা সম্পর্কে জিজ্ঞাসা করা হয়েছিল, তখন ব্ল্যাঙ্কেনশিপ বলেছিলেন, আমি এমন একটি কম্পিউটারে ছিলাম যা আমার হওয়া উচিত ছিল না। এবং একই পরিস্থিতির মধ্যে থাকা দেশটির চারপাশে আমার বন্ধুদের জন্য প্রচুর সহানুভূতি ছিল। এটি ছিল ওয়ারগেমস -পরবর্তী মুভি, তাই সেই সময়ে হ্যাকারদের একমাত্র জনসাধারণের ধারণা ছিল 'আরে, আমরা একটি পারমাণবিক যুদ্ধ শুরু করতে যাচ্ছি, বা টিক-ট্যাক-টো খেলতে যাচ্ছি, দুটির মধ্যে একটি' এবং তাই আমি সিদ্ধান্ত নিয়েছি যে আমরা যা করছি এবং কেন করছি তার সারমর্ম আমি যা অনুভব করেছি তা লিখতে চেষ্টা করব।     জনপ্রিয় সংস্কৃতিতে  নিবন্ধটি 1995 সালের Hackers মুভিতে বেশ কয়েকবার উদ্ধৃত করা হয়েছে, যদিও মুভিতে এটি হ্যাকার ম্যাগাজিন 2600 এর একটি সংখ্যা থেকে পড়া হচ্ছে, ঐতিহাসিকভাবে সঠিক ফ্র্যাক নয়।  মেন্টর দ্য হ্যাকার ইশতেহারের একটি পাঠ দিয়েছেন এবং H2K2 এ অতিরিক্ত অন্তর্দৃষ্টি দিয়েছেন।  এটি Culpa Innata গেমের একটি আইটেমও।  মার্ক জুকারবার্গের হার্ভার্ড রুমে 2010 সালের ফিল্ম দ্য সোশ্যাল নেটওয়ার্কে হ্যাকার ম্যানিফেস্টোর একটি পোস্টার প্রদর্শিত হয়েছে।  এডওয়ার্ড স্নোডেনের আত্মজীবনী পার্মানেন্ট রেকর্ডে হ্যাকার ম্যানিফেস্টো উল্লেখ করা হয়েছে।  অ্যামপ্লিটিউড প্রবলেম -এর 2019 অ্যালবাম ক্রাইম অফ কিউরিওসিটি, যার মধ্যে মেন্টর নিজে, YTCracker, ইনভার্স ফেজ এবং লিনাক্স কার্নেল রক্ষণাবেক্ষণকারী TRIAD-এর কিং ফিশার দ্য হ্যাকার ম্যানিফেস্টোকে নিবেদিত। প্রতিটি গানের শিরোনাম প্রবন্ধ থেকে একটি বাক্যাংশ.    আরো দেখুন    হ্যাকার নীতি  কম্পিউটার নিরাপত্তা হ্যাকার ইতিহাসের সময়রেখা   তথ্যসূত্র  বিষয়শ্রেণী:হ্যাকিং (কম্পিউটার নিরাপত্তা) বিষয়শ্রেণী:হ্যাকার সংস্কৃতি
২০২২ ফিফা বিশ্বকাপের উদ্বোধনী অনুষ্ঠান রবিবার, ২০ নভেম্বর ২০২২ তারিখে স্বাগতিক কাতার এবং ইকুয়েডরের মধ্যে টুর্নামেন্টের উদ্বোধনী ম্যাচের পূর্বে আল খোরের আল বাইত স্টেডিয়ামে অনুষ্ঠিত হয়। এতে দক্ষিণ কোরিয়ার গায়ক এবং বিটিএস সদস্য জংকুকের পরিবেশন করেন। ইংরেজ গায়ক রবি উইলিয়ামস পূর্বের সংস্করণের উদ্বোধনী অনুষ্ঠানের অংশ ছিলেন। কলম্বিয়ান গায়িকা শাকিরার প্রাথমিকভাবে পরিবেশন করার কথা ছিল, কিন্তু চার দিন আগে তিনি তার প্রত্যাহার নিশ্চিত করেন। এছাড়াও ইংরেজি গায়িকা ডুয়া লিপা প্রাথমিকভাবে অনুষ্ঠানের অংশগ্রহণের কথা জানা গিয়েছিল; যাইহোক, তিনি কাতারকে তার মানবাধিকার লঙ্ঘন এবং সমকামী আন্দোলনের বিরুদ্ধে থাকার জন্য আহ্বান জানিয়ে "সমঝোতাকারী যেকোনো আলোচনায়" তার জড়িত থাকার কথা অস্বীকার করেন।  অনুষ্ঠান অনুষ্ঠানটিতে অনেক প্রতীকী ইঙ্গিত ছিল যা আরব সংস্কৃতিতে স্বাগত, উদারতা এবং আতিথেয়তা প্রকাশ করে, সেইসাথে সমসাময়িক সঙ্গীত, সাংস্কৃতিক এবং ভিজ্যুয়াল পরিবেশন যা টুর্নামেন্টে প্রথমবারের মতো একটি "তাঁবু"র সজ্জার ভিতরে ব্যবহৃত হয়েছিল যা পৃথিবীকে প্রতিনিধিত্ব করে, একটি বার্তা দেয় বিশ্বকে মিলিত হতে এবং একত্রিত হতে আমন্ত্রণ জানায়। প্রায় ৩০ মিনিট ধরে চলা এই অনুষ্ঠানে উপসাগরীয় এবং আরব ঐতিহ্যের প্রাধান্য ছিল। উদ্বোধনী শটে পবিত্র কুরআন থেকে একটি উদ্ধৃতি অন্তর্ভুক্ত ছিল, এটি সূরা আল-হুজুরাতের ১৩ নং আয়াত, "يَا أَيُّهَا النَّاسُ إِنَّا خَلَقْنَاكُمْ مِنْ ذَكَرٍ وَأُنْثَى وَجَعَلْنَاكُمْ شُعُوبًا وَقَبَائِلَ لِتَعَارَفُوا إِنَّ أَكْرَمَكُمْ عِنْدَ اللَّهِ أَتْقَاكُمْ إِنَّ اللَّهَ عَلِيمٌ خَبِيرٌ", যা একটি কাঠামোর মধ্যে মানুষের পার্থক্য এবং বৈচিত্র্যকে গ্রহণ করার আর শান্তি এবং প্রেমের আহ্বান জানায়, এটি তরুণ কাতারি গানিম আল মুফতাহ আমেরিকান শিল্পী মরগান ফ্রিম্যান এর সাথে প্রদান করেন।الحفل الأجمل في التاريخ.. إشادة عربية واسعة بافتتاح مونديال قطر، الجزيرة.نت، نشر في 20 نوفمبر 2022، دخل في 20 نوفمبر 2022. উপস্থিত বিশিষ্ট ব্যক্তিবর্গ  কয়েকজন বিদেশি রাষ্ট্রপ্রধান উদ্বোধনী অনুষ্ঠানে উপস্থিত ছিলেন।https://www.aps.dz/en/algeria/45827-president-tebboune-arrives-in-doha-to-attend-opening-ceremony-of-world-cup-2022   আলজেরিয়ার রাষ্ট্রপতি – আবদেলমজিদ তেব্বুন  মিসরের রাষ্ট্রপতি – আবদেল ফাত্তাহ আল-সিসি  ভারতের উপরাষ্ট্রপতি – জগদীপ ধনখর  সৌদি আরবের যুবরাজ – মুহাম্মদ বিন সালমান  জর্ডানের রাজা – দ্বিতীয় আবদুল্লাহ  কসোভোর সাবেক রাষ্ট্রপতি – আতিফেতে জাহজাগা  ফিলিস্তিনের রাষ্ট্রপতি – মাহমুদ আব্বাস  কাতারের আমির তামিম বিন হামাদ আল সানি  কাতারের সাবেক আমির হামাদ বিন খলিফা আল সানি  জাতিসংঘের মহাসচিব – আন্তোনিও গুতেরেস  রুয়ান্ডার রাষ্ট্রপতি – পল কেগামে  তুরস্কের রাষ্ট্রপতি – রেজেপ তাইয়িপ এরদোয়ান  তথ্যসূত্র  উদ্বোধনী বিষয়শ্রেণী:ফিফা বিশ্বকাপের উদ্বোধনী অনুষ্ঠান বিষয়শ্রেণী:কাতারে অনুষ্ঠান
ভূতনাথ (, ) এটি ২০০৮ সালের একটি বলিউড শিশুতোষ ভৌতিক চলচ্চিত্র। ছবিটি পরিচালনা করেছেন বিবেক শর্মা। এবং ছবিতে প্রধান চরিত্রগুলোতে অভিনয় করেছেন অমিতাভ বচ্চন, আমান সিদ্দিকী, শাহরুখ খান, জুহি চাওলা, প্রিয়াংশু চ্যাটার্জী ও রাজপাল যাদব। এই ছবির গল্পটি মূলত অস্কার ওয়াইল্ড এর ছোট-গল্প দ্য সেন্টারভিলী গোস্ট এর একটি অভিযোজন.   শ্রেষ্ঠাংশে   অমিতাভ বচ্চন - ভূতনাথ  আমান সিদ্দিকী - আমান (বাংকু)  শাহরুখ খান - আদিত্য শর্মা  জুহি চাওলা - অঞ্জলি  প্রিয়ানশু চ্যাটার্জী - বিজয় নাথ  রাজপাল যাদব - অ্যান্থনী  নীনা কুলকার্নি - মিসেস নাথ  সতীশ শাহ - প্রিন্সিপাল জে. জে. ইরানি  দিলনাজ পাল - মিসেস জজ  নাউহীদ কায়রাসী - টিনা (বিশেষ অতিথি)  আশীষ চৌধুরী - রোহান (বিশেষ অতিথি)   তথ্যসূত্র    বহিঃসংযোগ     বিষয়শ্রেণী:২০০৮-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:২০০০-এর দশকের হিন্দি ভাষার চলচ্চিত্র বিষয়শ্রেণী:বিশাল-শেখর সুরারোপিত চলচ্চিত্র বিষয়শ্রেণী:ভারতীয় হাস্যরসাত্মক লোমহর্ষক চলচ্চিত্র বিষয়শ্রেণী:ভারতীয় ভূতের চলচ্চিত্র বিষয়শ্রেণী:গোয়ার পটভূমিতে চলচ্চিত্র বিষয়শ্রেণী:দেশের বাড়ির পটভূমিতে চলচ্চিত্র
শিবপুর ২০২৩ সালের একটি ভারতীয় বাংলা ভাষার রাজনীতিক নাট্যধর্মী থ্রিলার চলচ্চিত্র। এটি পরিচালনা করেছেন অরিন্দম ভট্টাচার্য। মুখ্য ভূমিকায় পরমব্রত চট্টোপাধ্যায়, স্বস্তিকা মুখোপাধ্যায় ও সুস্মিতা চট্টোপাধ্যায় অভিনয় করেন। অমিত চট্টোপাধ্যায় সংগীত পরিচালনা, প্রসেনজিৎ চৌধুরী চিত্রগ্রহণ ও সুজয় দত্ত রায় সম্পাদনা করেন। এটি ৩০শে জুন প্রেক্ষাগৃহে মুক্তি পায়।  অভিনয় শিল্পী   পরমব্রত চট্টোপাধ্যায় - সুলতান আহমেদ   স্বস্তিকা মুখোপাধ্যায় - মন্দিরা বিশ্বাস   সুস্মিতা চট্টোপাধ্যায় - পারমিতা  রজতাভ দত্ত  খরাজ মুখোপাধ্যায়  সুমিত সমাদ্দার  মমতা শঙ্কর  অক্ষয় কাপুর   মুক্তি  চলচ্চিত্রটি ২০২৩ সালের ৩০শে জুন প্রেক্ষাগৃহে মুক্তি পায়।   বিতর্ক  প্রযোজকের বিরুদ্ধে যৌন হয়রানির অভিযোগ তুলে স্বস্তিকা মুখোপাধ্যায় ট্রেলার লঞ্চ অনুষ্ঠানে যোগদান করা থেকে বিরত থাকেন।  তথ্যসূত্র   বহিঃসংযোগ     বিষয়শ্রেণী:২০২৩-এর চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় অপরাধ নাট্য চলচ্চিত্র বিষয়শ্রেণী:ভারতীয় রাজনৈতিক সহিংসধর্মী চলচ্চিত্র বিষয়শ্রেণী:অরিন্দম ভট্টাচার্য পরিচালিত চলচ্চিত্র বিষয়শ্রেণী:অমিত চট্টোপাধ্যায় সুরারোপিত চলচ্চিত্র
শারমীন এস মুরশিদ হচ্ছেন একজন বাংলাদেশী আন্দোলনকর্মী ও বর্তমান অন্তর্বর্তীকালীন সরকারের একজন উপদেষ্টা। তিনি একজন সুপরিচিত নির্বাচন বিশেষজ্ঞ এবং নির্বাচন পর্যবেক্ষণকারী সংস্থা ‘ব্রতী’র প্রধান নির্বাহী কর্মকর্তা।    ব্যক্তিগত জীবন  শারমীন মুরশিদের পিতা খান সারওয়ার মুরশিদ ছিলেন ঢাকা বিশ্ববিদ্যালয়ের প্রখ্যাত শিক্ষক। তিনি একাধারে শিক্ষাবিদ, কূটনীতিক ও বুদ্ধিজীবী ছিলেন। তার মা নূরজাহান মুরশিদ ছিলেন একজন সাংবাদিক, শিক্ষক ও সমাজকর্মী।  কর্মজীবন শারমীন এস মুরশিদ ১৯৭১ সালে মুক্তিযুদ্ধের সময় বাংলাদেশ ‘মুক্তি সংগ্রামী শিল্পী সংস্থা’র সদস্য ছিলেন। সাংস্কৃতিক দলটি শরণার্থীশিবিরসহ বিভিন্ন মুক্তাঞ্চলে যেত। দেশাত্মবোধক গান পরিবেশন মাধ্যমে তারা মুক্তিযোদ্ধাদের অনুপ্রাণিত ও যুদ্ধবিধ্বস্ত মানুষের চেতনাকে উজ্জীবিত করত। এছাড়া পাপেট শো, মঞ্চনাটকের আয়োজনও করত। পরবর্তীতে ১৯৯৫ সালে এই সাংস্কৃতিক দলটির কাজের ওপর ‘মুক্তির গান’ নামের একটি বিখ্যাত তথ্যচিত্র তৈরি হয়।  তিনি ২০২৪ সালের ৮ আগস্ট বাংলাদেশের অন্তর্বর্তী সরকার এর উপদেষ্টা হিসেবে নিযুক্ত হন এবং ৯ আগস্ট  সমাজকল্যাণ মন্ত্রণালয়ের উপদেষ্টা হিসেবে দায়িত্ব পান। ২০২৪ সালের ২৭ আগস্ট তিনি মহিলা ও শিশু বিষয়ক মন্ত্রণালয়ের উপদেষ্টা হিসেবে দায়িত্ব পান। এছাড়াও তিনি একজন সুপরিচিত নির্বাচন বিশেষজ্ঞ। তিনি নির্বাচন পর্যবেক্ষণকারী সংস্থা ‘ব্রতী’র প্রধান নির্বাহী কর্মকর্তা। তিনি সাংস্কৃতিক কেন্দ্র ‘উত্তরসূরী’-এর মহাসচিবের দায়িত্বও পালন করছেন।  তথ্যসূত্র   বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:বাংলাদেশী সক্রিয় কর্মী বিষয়শ্রেণী:মুহাম্মদ ইউনূসের অন্তর্বর্তীকালীন সরকারের উপদেষ্টা
জ্ঞানেন্দ্র মল্ল (; জন্ম: ১৬ সেপ্টেম্বর, ১৯৯০) আন্তর্জাতিক ক্রিকেটার হিসেবে নেপালের প্রতিনিধিত্ব করছেন। নেপাল জাতীয় ক্রিকেট দলের অন্যতম ব্যাটিং স্তম্ভ জ্ঞানেন্দ্র ডানহাতে ব্যাটিং করে থাকেন। বর্তমানে তিনি নেপাল দলের সহঃ অধিনায়কত্ব করছেন। এ পর্যন্ত আন্তর্জাতিক ক্রিকেট অঙ্গনে ৯টি টুয়েন্টি২০ খেলায় অংশগ্রহণ করেছেন। ঘরোয়া ক্রিকেটে বাঙ্গাল ক্লাবের হয়ে খেলেন।   খেলোয়াড়ী জীবন  ২০০৬ সালের আইসিসি অনূর্ধ্ব-১৯ ক্রিকেট বিশ্বকাপে নেপাল দলের সদস্য ছিলেন। প্রতিযোগিতায় তিনি ৬ ইনিংসে ১৪৫ রান সংগ্রহ করেছিলেন। তন্মধ্যে প্লেট সেমি-ফাইনালে দক্ষিণ আফ্রিকা দলের বিপক্ষে ৪৫ রানের দায়িত্বপূর্ণ ইনিংস খেলেন ও দলকে ২ রানের নাটকীয় জয় এনে দেন। পরবর্তীতে ২০০৮ সালের আইসিসি অনূর্ধ্ব-১৯ ক্রিকেট বিশ্বকাপে নেপাল দলের সহঃ অধিনায়ক মনোনীত হন।  ২০০৮ থেকে ২০১০ সালের মধ্যে বিশ্ব ক্রিকেট লীগের ৫ম বিভাগে ২১ খেলায় অংশগ্রহণ করেছেন। ২০১২ সালে বিশ্ব ক্রিকেট লীগের ৪র্থ বিভাগে তিনি সর্বমোট ১৭৮ রান করেন। তন্মধ্যে মার্কিন যুক্তরাষ্ট্র দলের বিরুদ্ধে করেন ৬৬ রান।   তথ্যসূত্র    আরও দেখুন   পারস খডকা  নেপাল জাতীয় ক্রিকেট দল  ২০১০ এশিয়ান গেমসে ক্রিকেট  ২০১৫ নেপাল ক্রিকেট দলের নেদারল্যান্ডস সফর  বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:নেপালি ক্রিকেটার বিষয়শ্রেণী:নেপাল জাতীয় ক্রিকেট দলের অধিনায়ক বিষয়শ্রেণী:নেপালের একদিনের আন্তর্জাতিক ক্রিকেটার বিষয়শ্রেণী:নেপালের টুয়েন্টি২০ আন্তর্জাতিক ক্রিকেটার বিষয়শ্রেণী:২০১০ এশিয়ান গেমসের ক্রিকেটার বিষয়শ্রেণী:২০১৪ এশিয়ান গেমসের ক্রিকেটার বিষয়শ্রেণী:এশিয়ান গেমসে নেপালের প্রতিযোগী বিষয়শ্রেণী:দক্ষিণ এশীয় গেমসের ক্রিকেটে পদক বিজয়ী বিষয়শ্রেণী:উইকেট-রক্ষক বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী নেপালি
ছাতিয়াইন ইউনিয়ন বাংলাদেশের হবিগঞ্জ জেলার একটি প্রশাসনিক এলাকা।   অবস্থান ও আয়তন    ইতিহাস    ভৌগোলিক উপাত্ত  পাহাড়ী মৃত্তিকায় গঠিত এই অঞ্চলটি।   প্রশাসনিক উপাত্ত  এই ইউনিয়টি টি মৌজার টি গ্রামের সমন্বয়ে গঠিত।  গ্রাম -   জনসংখ্যা উপাত্ত   নির্বাচিত জনপ্রতিনিধি    নির্বাচিত জনপ্রতিনিধি   বর্তমান চেয়ারম্যান - মিনহাজ উদ্দিন চৌধুরী কাসেদ   শিক্ষাব্যবস্থা  সরকারি প্রাথমিক বিদ্যালয় ৯ টি  কিন্ডারগার্টেন ৩টি   স্বাস্থ্যসেবা    কৃষি    অর্থনীতি    যোগাযোগ ব্যবস্থা    কৃতি ব্যক্তিত্ত্ব  শেখ ফরহাদ আহামেদ  সভাপতি বাংলাদেশ জাতীয়তাবাদী ছাত্রদল ছাতিয়াইন ইউনিয়ন শাখা (২০২২-২৩)   দর্শনীয় ও গুরুত্বপূর্ণ স্থাপনা    বিবিধ    আরও দেখুন   মাধবপুর পৌরসভা;  মাধবপুর উপজেলা;  হবিগঞ্জ জেলা;  সিলেট বিভাগ;  বাংলাদেশের ইউনিয়নসমূহের তালিকা।   তথ্যসূত্র    বহিঃসংযোগ   ছাতিয়াইন ইউনিয়ন - জাতীয় তথ্য বাতায়ন।  বিষয়শ্রেণী:মাধবপুর উপজেলার ইউনিয়ন
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ। -Intakhab (আলাপ) ১৪:৪৫, ৬ জুলাই ২০১৮ (ইউটিসি) অদ্ভুতানন্দ   – (অপসারণের প্রস্তাবনা দেখুনলগ দেখুন) () এই  ব্যক্তি  "উল্লেখযোগ্যতার নীতিমালা" অতক্রম করতে পারেনি । মহামতি মাসুম (আলাপ) ১০:১২, ১২ জুন ২০১৮ (ইউটিসি)  নিবন্ধটি ছোট এবং সে কারণে হয়ত আমাদের দীর্ঘদিনের প্রক্রিয়া অনুসারে অপসারণ হতে পারে বেশ কয়েকদিন থাকার পর কিন্তু সেটি ভিন্ন বিষয়। অপসারণের প্রস্তাবটির কারণ উল্লেখ করেছেন "উল্লেখযোগ্যতার নীতিমালা অতক্রম করতে পারেনি", কোন নিবন্ধের উল্লেখযোগ্যতা নিয়ে অপসারণ প্রস্তাব করলে শুধুমাত্র এই কারণটিই যথেষ্ট নয় কেন উল্লেখযোগ্যতার নীতিমালা উত্তীর্ণ হবে না সেটির ব্যাখ্যা দেননি। দয়া করে বিস্তারিত লিখুন। ~ যুদ্ধমন্ত্রী আলাপ ১৬:২০, ৩ জুলাই ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
ন্যাশনাল জয়েন্ট কমিটি অফ ওয়ার্কিং উইমেনস অর্গানাইজেশনস ছিল যুক্তরাজ্যের শ্রমিক আন্দোলনে সক্রিয় মহিলাদের প্রতিনিধিত্বকারী একটি সংগঠন।  সংগঠনটি ১৯১৬ সালে ন্যাশনাল ফেডারেশন অফ উইমেন ওয়ার্কার্স, উইমেনস কো-অপারেটিভ গিল্ড, উইমেনস লেবার লীগ, উইমেনস ট্রেড ইউনিয়ন লীগ এবং রেলওয়ে উইমেন গিল্ড দ্বারা শিল্প মহিলা সংস্থাগুলির স্থায়ী যৌথ কমিটি (SJCIWO) হিসাবে প্রতিষ্ঠিত হয়েছিল। স্থানীয়, জাতীয় ও আন্তর্জাতিক পর্যায়ে প্রাসঙ্গিক সংস্থায় প্রতিনিধিত্ব অর্জনে সহায়তা করে নারী কর্মীদের প্রতিনিধিত্ব করাই এর লক্ষ্য। এটি লেবার পার্টির সাথে ঘনিষ্ঠভাবে সমন্বিত হয়ে ওঠে এবং পার্টির প্রধান মহিলা অফিসার গ্রুপের সেক্রেটারি হিসেবে কাজ করেন।  ১৯৩১ সালে ডরোথি এলিয়ট কমিটির সভাপতিত্ব করেন এবং তিনি জাতীয় শ্রম মহিলা সম্মেলনের নেতৃত্বও ছিলেন। তিনি এক মিলিয়ন শ্রমিকের জন্য ন্যূনতম মজুরির পক্ষে ছিলেন যারা গার্হস্থ্য পরিষেবা এবং ক্যাটারিংয়ে ছিলেন। সেই বছর শ্রম সম্মেলনের মাধ্যমে নীতিটি গৃহীত হয়েছিল কিন্তু তা আর এগিয়ে যায়নি।  ১৯৩২ সালের মধ্যে, গ্রুপের সংবিধানে বলা হয়েছিল যে নিম্নলিখিত সংগঠনগুলি অধিভুক্ত হতে পারে: "লেবার পার্টি, ট্রেডস ইউনিয়ন কংগ্রেস, উইমেন কো-অপারেটিভ গিল্ড, এবং রেলওয়ে উইমেনস গিল্ড; এবং লেবার পার্টি বা ট্রেডস ইউনিয়ন কংগ্রেসের সাথে অধিভুক্ত সংগঠনগুলি, যার মধ্যে উল্লেখযোগ্য সংখ্যক সদস্য মহিলা, যাঁরা জাতীয় চরিত্রের অধিকারী এবং কমিটি কর্তৃক গৃহীত"।  ১৯৪১ সালে, গ্রুপটির নামকরণ করা হয় স্থায়ী যৌথ কমিটি অফ ওয়ার্কিং উইমেনস অর্গানাইজেশনস, এবং তারপর ১৯৫২ সালে এটি চূড়ান্ত নাম গ্রহণ করে।Gordon, Peter; Doughan, David (2013). Dictionary of British Women's Organisations, 1825-1960. London: Routledge. pp. 105–106. ISBN 9780713040456.  ১৯৯৩ সাল নাগাদ, গোষ্ঠীর সদস্যরা বিশ্বাস করেছিল যে শ্রমিক আন্দোলনের অন্যান্য সংস্থাগুলির দ্বারা এর উদ্দেশ্যগুলি আরও ভালভাবে পরিবেশিত হয়েছিল এবং এটি দ্রবীভূত হয়ে যায়।Peter Barberis, John McHugh and Mike Tyldesley, Encyclopedia of British and Irish Political Organizations, pp.462–463   তথ্যসূত্র   বিষয়শ্রেণী:শ্রমিক দল (যুক্তরাজ্য) এর সাথে সম্পৃক্ত সংগঠন বিষয়শ্রেণী:যুক্তরাজ্য ভিত্তিক নারী সংগঠন বিষয়শ্রেণী:যুক্তরাজ্যের রাজনৈতিক প্রচার গোষ্ঠী
ব্রেন্ডন আইচ () (জন্ম: ১৯৬১) একজন মার্কিন প্রজুক্তিবিদ ও কম্পিউটার প্রোগ্রামার। আইচ জাভাস্ক্রিপ্ট নামক স্ক্রিপ্টিং ল্যাঙ্গুয়েজের জনক হিসেবে সুপরিচিত। ব্রেন্ডন মজিলা কর্পোরেশনের প্রধান নির্বাহী কর্মকর্তা (সিইও) হিসেবে কর্মরত থেকে ৩ এপ্রিল সিইও এবং মজিলা ফাউন্ডেশন পরিচালনা পর্ষদ থেকে পদত্যাগ করেন।রিকোড ডট নেট   শিক্ষা ও কর্মজীবন ব্রেন্ডন আইচ সান্টা ক্লারা বিশ্ববিদ্যালয় থেকে গণিত ও কম্পিউটার বিজ্ঞানে স্নাতক ডিগ্রী লাভ করেন। ১৯৮৫ সালে তিনি ইউনিভার্সিটি অফ ইলিনয়েস এট আর্বানা শ্যাম্পেইন থেকে স্নাতকোত্তর ডিগ্রী নেনে।  আইচ তার কর্মজীবন শুরু করেন সিলিকন গ্রাফিক্সের মাধ্যমে। সিলিকন গ্রাফিক্সে একাদিক্রমে ৭ বছর অপারেটিং সিস্টেম ও নেটওয়ার্ক কোড নিয়ে কাজ করেন। সিলিকন গ্রাফিক্সের ছাড়ার পর ব্রেন্ডান মাইক্রোইউনিটি সিস্টেমস ইঞ্জিনিয়ারিং ইঙ্ক ৫ বছর কাজ করেন। মাইক্রোইউনিটিতে তিনি ডিজিটাল সিগন্যাল প্রসেসিং ও মাইক্রো কার্নেল নিয়ে কাজ করেন। এছাড়াও ব্রেন্ডান প্রথম মিপস (মাইক্রোপ্রসেসর উইদাউট ইন্টারলকড পাইপলাইন স্টেজেস) আর ৪০০০ নিয়ে কাজ করেন।  নেটস্কেপ ও জাভাস্ক্রিপ্ট ১৯৯৫ সালে ব্রেন্ডান নেটস্কেপ কমিউনিকেশন কর্পোরেশনে তার কর্মজীবন শুরু করেন। কথা ছিল ব্রেন্ডান নেটস্কেপ ন্যাভিগেটরের জন্য স্কিম নামক প্রোগ্রামিং ভাষা নিয়ে কাজ করবেন কিন্তু পরবর্তীতে তাকে সম্পূর্ণ একটি নতুন প্রোগ্রামিং ভাষা তৈরি করার দায়িত্ব দেয়া হয়। কিছুদিনের মধ্যেই ব্রেন্ডান জাভা প্রোগ্রামিং ভাষার সাথে সাযুজ্য রেখে জাভাস্ক্রিপ্ট নামক একটি নতুন প্রোগ্রামিং ভাষা তৈরি করেন ও তা নেটস্কেপ ন্যাভিগেটর ২.০ বেটা নামক ওয়েব ব্রাউজারে সংযোজন করা হয়। তবে প্রথম তৈরি করা জাভাস্ক্রিপ্টের নাম রাখা হয়েছিলো মোচা। ১৯৯৫ সালের সেপ্টেম্বর মাসে মোচার নাম পরিবর্তন করে রাখা হয় লাইভস্ক্রিপ্ট। লাইভস্ক্রিপ্টের মাত্র কয়েকদিন পরই নাম বদল করে রাখা হয় জাভাস্ক্রিপ্ট। আইচ জাভাস্ক্রিপ্ট নিয়ে তার গবেষণা ও সংস্কার অব্যাহত রাখেন। জাভাস্ক্রিপ্ট নিয়ে কাজ করার সময়ই তিনি স্পাইডারমাংকি নামক জাভাস্ক্রিপ্ট ইঞ্জিন তৈরি করেন যা বর্তমানে মোজিলা ফাউন্ডেশনের তত্ত্বাবধানে রয়েছে।  পুরস্কার ও সম্মাননা   তথ্যসূত্র    বহিঃসংযোগ   Brendan's blog  Brendan's Roadmap Updates  (Mozilla roadmap weblog)  Brendan Eich on the Gillmor Gang July 2004 and December 2005  Brendan's Netscape Joke Homepage  Computerworld Interview with Brendan Eich on JavaScript  বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:জাভাস্ক্রিপ্ট বিষয়শ্রেণী:মার্কিন প্রধান প্রযুক্তিবিদ বিষয়শ্রেণী:মার্কিন কম্পিউটার প্রোগ্রামার বিষয়শ্রেণী:ক্যালিফোর্নিয়া প্রোপজিসন ৮ বিষয়শ্রেণী:এলজিবিটি অধিকার বিষয়শ্রেণী:মোজিলা ডেভলপার বিষয়শ্রেণী:সমকামী বিবাহের বিরোধিতা বিষয়শ্রেণী:পেনসিলভ্যানিয়া থেকে মানুষ বিষয়শ্রেণী:পিটসবার্গ, পেনসিলভ্যানিয়া থেকে মানুষ বিষয়শ্রেণী:এসজিআই মানুষ বিষয়শ্রেণী:সান্টা ক্লারা বিশ্ববিদ্যালয়ের প্রাক্তন শিক্ষার্থী বিষয়শ্রেণী:আরবানা-শ্যাম্পেইনে ইলিনয় বিশ্ববিদ্যালয়ের প্রাক্তন শিক্ষার্থী বিষয়শ্রেণী:নেটস্কেপের ব্যক্তি বিষয়শ্রেণী:মার্কিন প্রযুক্তির প্রধান কার্যনির্বাহী বিষয়শ্রেণী:সান্তা ক্লারা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের প্রাক্তন শিক্ষার্থী বিষয়শ্রেণী:কম্পিউটার প্রোগ্রামার বিষয়শ্রেণী:মার্কিন প্রযুক্তি প্রধান নির্বাহী বিষয়শ্রেণী:মার্কিন রোমান ক্যাথলিক
ডিমাপুর কালীবাড়ি ভারতের নাগাল্যান্ড রাজ্যের ডিমাপুর শহরে দেবী কালীকে উৎসর্গ করা একটি হিন্দু মন্দির। মন্দিরটি ১৯৫৬ সালে নির্মিত হয়।   ইতিহাস  ১৯৫৬ সালে নির্মিত মন্দিরটির ৫০ তম বার্ষিকী ২০০৬ সালে অ্যাম্বুলেন্স পরিষেবা এবং একটি লাইব্রেরির মতো বিভিন্ন পরিষেবা চালু করার সাথে উদযাপিত হয়েছিল। তারা এই অঞ্চলের বাসিন্দাদের জন্য দুর্গাপূজার মতো বেশিরভাগ হিন্দু উৎসবের আয়োজন করে। মন্দিরটি উত্তর-পূর্ব ভারতের অন্যতম বিখ্যাত হিন্দু মন্দির এবং স্থানীয় জনহিতৈষী জেসি দাস, এমএমএমজুমদার এবং এস কে দত্ত (কালু দত্ত) এর প্রধান অবদানে নির্মিত হয়েছিল, যিনি ৩০ বছরেরও বেশি সময় ধরে সভাপতি ছিলেন, যার সভাপতিত্বে সুন্দর মন্দিরটি এবং অন্যান্য ভক্তদের সাথে গেস্ট হাউস তৈরি করা হয়েছিল। এটি ভালভাবে রক্ষণাবেক্ষণ করা হয় এবং এই অঞ্চলের একটি শ্রদ্ধেয় উপাসনালয়।   চিত্র সম্ভার  থাম্ব|ডিমাপুর কালীবাড়ি থাম্ব|ডিমাপুর কালীবাড়ি বিগ্রহ থাম্ব|ডিমাপুর কালীবাড়ির প্রবেশ পথ   তথ্যসূত্র    বহিঃসংযোগ   বিষয়শ্রেণী:নাগাল্যান্ডের হিন্দু মন্দির বিষয়শ্রেণী:ডিমাপুর বিষয়শ্রেণী:কালী মন্দির বিষয়শ্রেণী:দুর্গা মন্দির বিষয়শ্রেণী:২০শ শতাব্দীর হিন্দু মন্দির